**Abubakr Abakarov** (28 yanvar 1999, Xasavyurd, Dağıstan) — 2008-2014-cü illərdə Rusiya, 2014-cü ildən isə Azərbaycanı təmsil edən sərbəst güləşçi.

Karyerası
---------

Abubakr Abakarov 2014-cü ildə Belarusda A. Medvedin xatirəsinə həsr olunan beynəlxalq turnirdə mübarizə apardı və turniri 8-ci pillədə başa vurdu. 2016-cı ildə Azərbaycan Güləş Federasiyası (AGF) Abubakr Abakarovu Azərbaycan yığmasına dəvət elədi. Abubakr Abakarov bu dəvəti qəbul elədi və 2016-cı ildən Azərbaycan bayrağı altında beynəlxalq turnirlərdə mübarizə aparmağa başladı.

Abubakr Abakarov 2016-cı ilin iyulunda İsveçdə baş tutan yeniyetmələr arasında Avropa Çempionatının bürünc, sentyabrında Gürcüstanda baş tutan yeniyetmələr arasında Dünya Çempionatının isə qızıl medalına sahib oldu.

2017-ci ildə Abubakr Abakarov Dortmund şəhərində (Almaniya) gənclər arasında Avropa Çempionatında mübarizə aparsa da, turniri 18 idmançı sırasında 10-cu pillədə başa vurdu.

Daha sonra Abubakr Abakarov 2018-ci ildə Trnava şəhərində gənclər arasında Dünya Çempionatının gümüş medalına sahib oldu, Budapeşt şəhərində baş tutan Dünya Çempionatını isə 8-ci pillədə başa vurdu.

Abubakr Abakarov 2019-cu ilin iyununda İspaniyada baş tutan gənclər arasında Avropa Çempionatının qalibi oldu, avqustunda Estoniyada baş tutan gənclər arasında Dünya Çempionatının isə bürünc medalına sahib oldu. Beynəlxalq turnirlərində — İstanbul şəhərində Yaşar Doğu Turniri beşinci pillədə, Saxa vilayətində isə D. Korin Turnirini isə gümüş medalla başa vurdu. İlin sonunda isə Abubakr Abakarov Budapeşt şəhərində (Macarıstan) baş tutan U23 Dünya Çempionatının gümüş medalına sahib oldu.

2020-ci ildə Abubakr Abakarov İstanbul şəhərində Yaşar Doğu Turnirinin qalibi oldu, İtaliyanın Roma şəhərində baş tutan Avropa Çempionatını isə 8-ci pillədə başa vurdu.

2021-ci ildə Abubakr Abakarov yanvarda Nitsa şəhərində (Fransa) Fransa Qran-Prisinin bürünc medalla, martda Budapeşt şəhərində (Macarıstan) Avropa Olimpiya Təsnifat Turnirini beşinci pillədə, mayda isə Sofiya şəhərində (Bolqarıstan) Dünya Olimpiya Təsnifat Turnirini bürünc medalla başa vurdu. Olimpiya lisenziyasına sahib ola bilməyən Abubakr Abakarov ilin sonunda Oslo şəhərində (Norveç) baş tutan Dünya Çempionatının bürünc medalına sahib oldu.

2022-ci ilin əvvəlində Abubakr Abakarov D. Kolov — N. Petrov beynəlxalq turnirinin və U23 Avropa Çempionatının qalibi oldu. Martda isə Abubakr Abakarov Budapeşt şəhərində (Macarıstan) baş tutan Avropa Çempionatının final görüşündə məğlub oldu və turniri gümüş medalla başa vurdu. Daha sonra Roma şəhərində Matteo Pellicone Turnirinin gümüş, Konya şəhərində V İslam Həmrəyliyi Oyunlarını isə qızıl medalına sahib olan Abubakr Abakarov ilin sonunda Belqrad şəhərində (Serbiya) baş tutan Dünya Çempionatını 11-ci pillədə başa vurdu.

Abubakr Abakarov 2023-cü ilin əvvəlində uğursuz çıxış edib — Zaqreb şəhərində (Xorvatiya) Zagreb Open beynəlxalq turnirini və Sofiya şəhərində (Bolqarıstan) D. Kolov — N. Petrov beynəlxalq turnirini beşinci pillədə başa vurdu. Apreldə isə Abubakr Abakarov Zaqreb şəhərində baş tutan Avropa Çempionatının bürünc medal uğrunda görüşündə qələbə qazanaraq turnirin bürünc medalına sahib oldu. İyunda Qırğızıstanda beynəlxalq turnirin gümüş medalına sahib olan Abubakr Abakarov jəmin ilin sentyabrında Serbiyada baş tutan Dünya Çempionatının 1/8 final mərhələsi zamanı zədələndi və turnirdə mübarizəsini başa vurdu.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Rusiya **Rusiya** |
| 1 | 2014 | A. Medved Turniri | Belarus Belarus | 8. |
| Azərbaycan **Azərbaycan** |
| 2 | 2016 | Yeniyetmələrin Avropa Çempionatı | İsveç İsveç | **3.** |
| 3 | Yeniyetmələrin Dünya Çempionatı | Gürcüstan Gürcüstan | **1.** |
| 4 | 2017 | Gənclərin Avropa Çempionatı | Almaniya Almaniya | 10. |
| 5 | 2018 | Gənclərin Dünya Çempionatı | Slovakiya Slovakiya | **2.** |
| 6 | Dünya Çempionatı | Macarıstan Macarıstan | 8. |
| 7 | 2019 | Gənclərin Avropa Çempionatı | İspaniya İspaniya | **1.** |
| 8 | Yaşar Doğu Turniri | Türkiyə Türkiyə | 5. |
| 9 | Gənclərin Dünya Çempionatı | Estoniya Estoniya | **3.** |
| 10 | D. Korin Turniri | Rusiya Rusiya | **2.** |
| 11 | U23 Dünya Çempionatı | Macarıstan Macarıstan | **2.** |
| 12 | 2020 | Yaşar Doğu Turniri | Türkiyə Türkiyə | **1.** |
| 13 | Avropa Çempionatı | İtaliya İtaliya | 8. |
| 14 | 2021 | Fransa Qran-Prisi | Fransa Fransa | **3.** |
| 15 | Avropa Olimpiya Təsnifat Turniri | Macarıstan Macarıstan | 5. |
| 16 | Dünya Olimpiya Təsnifat Turniri | Bolqarıstan Bolqarıstan | **3.** |
| 17 | Dünya Çempionatı | Norveç Norveç | **3.** |
| 18 | 2022 | D. Kolov — N. Petrov Turniri | Bolqarıstan Bolqarıstan | **1.** |
| 19 | U23 Avropa Çempionatı | Bolqarıstan Bolqarıstan | **1.** |
| 20 | Avropa Çempionatı | Macarıstan Macarıstan | **2.** |
| 21 | Matteo Pellicone Turniri | İtaliya İtaliya | **1.** |
| 22 | İslam Həmrəyliyi Oyunları | Türkiyə Türkiyə | **2.** |
| 23 | Dünya Çempionatı | Serbiya Serbiya | 11. |
| 24 | 2023 | Zagreb Open | Xorvatiya Xorvatiya | 5. |
| 25 | D. Kolov — N. Petrov Turniri | Bolqarıstan Bolqarıstan | 5. |
| 26 | Avropa Çempionatı | Xorvatiya Xorvatiya | **3.** |
| 27 | Vargo Yanos Turniri | Macarıstan Macarıstan | 10. |
| 28 | Dünya Çempionatı | Serbiya Serbiya | 20. |

İstinadlar
----------

1. ↑  *International Wrestling Database.* "**ABUBAKR ABAKAROV**". www.iat.uni-leipzig.de (ingilis). 2022-08-04. 2022-02-15 tarixində arxivləşdirilib. İstifadə tarixi: 02.08.2022.